Norsk O-Festival 2010 Reinsvoll

Dugnad

Sted : Flystripa på Reinsvoll

Når : Lørdag 24.10.2009. Kl. 11.00.

Takk til alle som møtte opp på dugnad 10. oktober. Husk å føre timeliste over dugnadstimer (se vedlegg). Det kommer klubben din til gode når overskuddet skal fordeles til slutt.

Det er behov for ny dugnad med kvistrydding langs nedkjørselen til flystripa på Reinsvoll. Vi rakk drøyt halvparten på den første dugnaden 10. oktober. Det er viktig å rekke dette før snøen kommer, slik at vi slipper å bruke tid på dette til våren. Kvistryddingen er en del av leieavtalen med flyklubben for å låne stedet, og noe vi må få unnagjort.

**Utstyr vi trenger:**

* Biler med tilhenger. Eventuelt traktor med frontlaster/steinsvans og henger hvis noen har tilgang på det. Det ville spare mange løft, men vi klarer dette manuelt også.
* Økser
* Motorsag, holder med ei.
* Jern river.

Ta med det utstyret du kan. Vi trenger minimum 4 biler med henger. Det vi trenger mest er imidlertid hender til å dra kvist med! Så møt opp!

**Ansvarlig for denne dugnaden:** Mange i hovedkommiteen er på arrangørseminar denne helgen. Det gjelder både arena-sjef og dugnadskoordinator. Hvis det er noen som var med 10. oktober som kan ta på seg å kommandere litt på mannskapene denne dagen er det fint om jeg får beskjed. Det kreves ikke stor grad av ledelse. Oppgaven er enkel. Kvisten langs veien skal ryddes opp og kjøres ned til dumpe-plassen nederst i veien til venstre rett før enden på flystripa. Fyll opp der vi begynte sist. Gjør så mye dere rekker. Resten må vi evt ta kommende helger.

**Hvor er flyplassen:**

Hvis du kommer fra Gjøvik så kjører du til Raufoss, svinger til høyre ved Jernbanest. Mot Trevatn/Fall. Kjør ca.3 km til Gotterud-krysset. Ca 800 m etter krysset tar det av en grusvei ned til venstre mot flystripa(rett før en venstre-sving).

Hvis du kommer sørfra så svinger du til venstre ved Reinsvoll mot Goterud forbi

tidligere Dammen camping. Sving til venstre ved Gotterud-krysset mot Fall.

Denne dugnaden passer for alle. Ingen for ung og ingen for gammel. Det er fint hvis du som kan ta med bil og henger gir meg beskjed om det slik at jeg vet at vi har nok.

Har du spørsmål så kan du ringe, sende SMS eller E-post.

PS. Ta med campingstol til pausa. Ta også med nistemat og drikke siden vi ikke rekker å organisere noen pølsegrilling denne gangen.

Hilsen

Anders Sollien

Dugnadskoordinator.

Tlf: 95763350

e-post: anders.sollien@c2i.net